S-1384/2023

Mál þetta, sem dómtekið var 26. apríl 2023, er höfðað með ákæru, útgefinni af lögreglustjóranum á höfuðborgarsvæðinu 21. febrúar 2023, á hendur V-x-x P-x-x, kt. [...], [...], [...], fyrir eftirtalin umferðar- og fíkniefnalagabrot með því að hafa:

1. Föstudaginn 2. júní 2022 ekið bifreiðinni [...] sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóðsýni mældist amfetamín 265 ng/ml) um Reykjanesbraut við Þjóðbraut í Reykjanesbæ, þar sem lögregla stöðvaði aksturinn, og skömmu síðar haft í vörslum sínum 0,60 gaf amfetamíni sem lögregla fann við leit í bifreiðinni.

Telst háttsemi þessi varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019 og 2. gr., sbr. 5. og 6. gr. laga um ávana- og fíkniefni nr. 65/1974 og 2. gr. sbr., 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, með síðari breytingum.

2. Sunnudaginn 30. júlí 2022 ekið bifreiðinni [...] sviptur ökurétti um Suðurlandsveg við Dalsel í Rangárþingi eystra, þar sem lögregla stöðvaði aksturinn.

Telst háttsemi þessi varða við 1. mgr. 58. gr., sbr. 1. mgr. 95. gr. umferðarlaga nr. 77/2019.

Skútuvog við [...]í Reykjavík, þar sem lögregla stöðvaði aksturinn.

Telst háttsemi þessi varða við 1. mgr. 58. gr., sbr. 1. mgr. 95. gr. umferðarlaga nr. 77/2019.

4. Föstudaginn 10. nóvember 2022 ekið bifreiðinni [...] sviptur ökurétti og undir áhrifum áfengis (í blóðsýni mældist vínandamagn 1,64‰) um Borgartún við Kringlumýrarbraut í Reykjavík, þar sem lögregla stöðvaði aksturinn.

Telst háttsemi þessi varða við 1., sbr. 2. mgr. 49. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019. Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 99. gr. og 101. gr. laga nr. 77/2019.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru. Verjandi ákærða krefst vægustu refsingar sem lög leyfa og hæfilegra málsvarnarlauna sér til handa.

Ákærði er fæddur í [...]. Samkvæmt framlögðu sakavottorði, dagsettu 15. febrúar 2023, var ákærði dæmdur til greiðslu sektar með dómi Héraðsdóms Reykjavíkur [...]2020, meðal annars fyrir akstur undir áhrifum áfengis. Með lögreglustjórasátt [...]2020 gekkst ákærði undir greiðslu sektar vegna aksturs undir áhrifum áfengis, en sú sátt var hegningarauki við framangreindan dóm frá [...]2023. Með dómi Héraðsdóms Reykjavíkur [...] 2022 var ákærði dæmdur til greiðslu sektar, meðal annars vegna aksturs undir áhrifum áfengis og akstur sviptur ökurétti. Þá var ákærði dæmdur í fjögurra mánaða fangelsi með dómi Héraðsdóms Reykjavíkur [...] 2022, meðal annars vegna aksturs undir áhrifum ávanabindandi efna og aksturs sviptur ökurétti. Að öðru leyti kemur sakarferill ákærða ekki til skoðunar. Brot ákærða samkvæmt ákæruliðum nr. 1- 3 voru öll framin áður en framangreindur dómur frá [...] 2022 var kveðinn upp og verður ákærða því dæmdur hegningarauki nú vegna þeirra, sbr. 78. gr. almennra hegningarlaga nr. 19/1940.

Undir meðferð málsins fór verjandi ákærða fram á að við ákvörðun refsingar yrði litið á brot ákærða samkvæmt 4. ákærulið sem hegningarauka við framangreindan dóm Héraðsdóms Reykjavíkur frá [...] 2022, enda hafi sá dómur ekki verið birtur ákærða fyrr en [...]sl. Að mati dómsins verður ekki á þetta fallist, enda miðar orðalag 78. gr. almennra hegningarlaga að því að hegningarauki skuli ákveðinn við fyrra brot hafi yngra brotið verið framið áður en dómur vegna eldra brots er kveðinn upp, sbr. dómur Hæstaréttar 19. júní 2023 í máli nr.361/2011.

Við ákvörðun refsingar verður því við það miðað að ákærði hafi með brotum sínum samkvæmt ákærulið nr. 4 í fjórða sinn, innan ítrekunartíma í skilningi 71. gr. almennra hegningarlaga, gerst sekur um ölvunarakstur, en í þriðja sinn ekið sviptur ökurétti.

Með hliðsjón af framangreindu, sakarefni þessa máls, dómvenju og 77. gr. laga nr. 19/1940 þykir refsing ákærða hæfilega ákveðin fangelsi í 4 mánuði.

Ævilöng svipting ökuréttar ákærða er áréttuð.

Ákærði greiði málsvarnarþóknun skipaðs verjanda síns, S-kk-ef K-kk-ef K-kk-ef lögmanns, 150.660 krónur að meðtöldum virðisaukaskatti, og 127.466 krónur í annan sakarkostnað.

Af hálfu ákæruvaldsins flutti málið B-kk-nf E-kk-nf aðstoðarsaksóknari.

K-kvk-nf R-kvk-nf G-kvk-nf aðstoðarmaður dómara kveður upp dóm þennan.

DÓMSORÐ:

Ákærði, V-x-x P-x-x, sæti fangelsi í 4 mánuði.

Ævilöng svipting ökuréttar ákærða er áréttuð.

Ákærði greiði málsvarnarþóknun skipaðs verjanda síns, S-kk-ef K-kk-ef K-kk-ef lögmanns, 150.660 krónur að meðtöldum virðisaukaskatti, og 127.466 krónur í annan sakarkostnað.

K-kvk-nf R-kvk-nf G-kvk-nf